हिंदी मालिकांमध्ये काम करणाऱ्या अभिनेत्याची लॉकडाऊनच्या काळात आत्महत्या
Channel: MALHAR TV
Date: 2020-05-16

पनवेल (वार्ताहर)- हिंदी मालिकांमध्ये छोट्या मोठ्या भूमिका साकारणाऱ्या एका कलाकाराने राहत्या घरातील बेडरूममध्ये गळफास घेऊन आत्महत्या केल्याची दुर्दैवी घटना खारघर वसाहतीत घडली आहे. खारघर वसाहतीमध्ये से.-३६ येथे असणाऱ्या अलिशान अशा स्वप्नपूर्ती सोसायटीमधील ९०३ या ब्लॉकमध्ये मनमित ग्रेवाल आपल्या पत्नीसह भाड्याने राहत होता. तो 'आदत से मजबूर' या सब टिव्ही चॅनेलवरील हिंदी मालिकेत काम करत होता. सध्याच्या लॉकडाऊनच्या काळात आर्थिक मंदी तसेच घेतलेले कर्ज कसे फेडावे या विवंचनेत असल्याने त्याने हा मार्ग अवलंबला असेल असे त्याच्या मित्रपरिवाराचे म्हणणे आहे. दरम्यान त्याने राहत्या घरातील बेडरूममध्ये ओढणीच्या सहाय्याने शुक्रवारी रात्री गळफास घेऊन आत्महत्या केल्याची नोंद खारघर पोलिस ठाण्यात करण्यात आली आहे.